ટુંકમાં માત્ર પ્રકૃતિ કે માત્ર પરમાત્મા દ્વારા આ જગતની રચના થઈ શકતી નથી. બંનેને એકમેકની આવશ્યકતા છે અને સમગ્ર રમત નું સંચાલન પ્રકૃતિ એટલે કે શક્તિ જ કરે છે. જ્યાં સુધી આ રમતમાં રહેવું હોય ત્યાં સુધી જીવ (અંત:કરણમાં પડતું ચૈતન્યનું પ્રતિબિંબ) પ્રકૃતિ મા પાસેથી જ બધી સામગ્રી મેળવે છે અને પોતાના સ્વરુપ ઉપર અજ્ઞાનનું આવરણ રાખે છે. પરતું જ્યારે તેને રમતમાંથી નીકળી જવું હોય ત્યારે તે માતાને પ્રાર્થે છે અને માતા જ તેને પિતાની ઓળખાણ કરાવે છે અને પછી આવરણ ભંગ થાય છે અને જીવ પોતાના વાસ્તવિક સ્વરૂપને પામે છે.